
2026 жылғы 37 шілдедегі
№ 06/1061-И хатқа

 Шымкент қаласының дене шынықтыру және спорт басқармасы (әрі қарай-Басқарма) Қазақстан Республикасы Мемлекеттік қызмет істері агенттігінің  Шымкент қаласы бойынша департаменті сыбайлас жемқорлықтың алдын алу басқармасымен Шымкент қаласының спорт саласындағы сыбайлас жемқорлыққа қарсы жүргізілген  мониторингтің нәтижелерін қарап, ұсынымда көрсетілген Сыбайлыс жемқорлық тәуекелдерін жою бойынша келесіні хабарлайды:
Спорттық күнтізбелік жоспардан тыс іс-сапарлар мен оқу-жаттығу жиындарына қатысты: 
Жаттықтырушы А.Кенжебеков семсерлесуден ұлттық құрама сапында өнер көрсеттетін шәкірттеріне қолдау көрсету мақсатында Индонезия Республикасының Джакарта қаласында өткен семсерлесуден Азия чемпионатына жіберілген. Аталған іссапарға А.Кенжебеков  ұлттық семсерлесу федерациясы  2026 жылғы 09 қаңтарда №9 хатына сәйкес және жылдық күнтүзбелік жоспарға сәйкес жіберілген. Бұл жарыста жаттықтырушы А.Кенжебековтың шәкірттері: Кененбаева Таңшолпан, Алимжанов Зайр, Сатымбек Інжу басқарма тарапынан жіберілген.Сондай ақ, 2026 жылғы 08-25 қаңтар аралығында Астана қаласына, аталған ісшараға Қазақстан Республикасының жеңіл атлетика федерациясының 2026 жылдың 06 қаңтардағы №01-05 хатына сәйкес жіберліген. 
Бұдан бөлек, 2026 жылғы 27 қаңтар мен 10 ақпан аралығында Дағыстан Республикасына (Ресей Федерациясы) спорттың еркін күрес түрінен Дағыстан Республикасының спорттық күрес федерациясының 2026 жылдың 19 қаңтардағы № 078 хатына сәйкес және жылдық күнтүзбелік жоспарға сәйкес, 
Оқу-жаттығы жиынына жіберілді. 2026 жылғы 02-15 ақпан аралығында Алматы қаласына Қазақстандық бокс федерациясының  хатына байланысты, ОЖЖ-ға жіберілді. Жоғарыда аталған спорттық іс-шараларға тәжірибе алмасу, спорттық форманы жоғалтпау мақсатында арнайы шақырту қағаздары мен жарыс ережелеріне сәйкес жүзеге асырылады. 
Шымкент қаласының «Жоғары спорт шеберлігі мектебі» КММ қызметіне қатысты  мониторинг барысында анықталған сыбайлас жемқорлық тәуекелдері 
бойынша жоспардан тыс ұйымдастырылған іссапарлар мен спорттық іс-шараларға қатысты келесіні мәлімдейміз: 
Қазақстан Республикасы Мәдениет және спорт министрінің 2014 жылғы 22 қарашадағы №106 бұйрығымен бекітілген 5-қосымшаның 19 пунктіне сәкес, бір жылға арналған спорттық-бұқаралық іс-шаралардың күнтізбелік жоспары жыл сайын 10 қаңтарға дейін бекітілуі тиіс. Аталған күнтізбелік жоспар республикалық федерациялардың күнтізбелік жоспарына негізделіп құрылады.
 Алайда іс жүзінде спорт түрлері бойынша республикалық федерациялардың күнтізбелік жоспары 10 қаңтарға дейін бекітілмейді. 
Осыған орай, мекеме күнтізбелік жарыстар жоспарын іс-шаралардың белгіленбеген мерзіміне және орнына сәйкес құруға мәжбүр. Соның себебінен әр бекітілген күнтізбелік жоспардың астынғы жағында «Ескету» ретінде «Республикалық Федерацияларының және Қазақстан Республикасының спорт комитеті мен Шымкент қаласының дене шынықтыру және спорт басқарамасының шешімдеріне және жарыс ережелеріне сәйкес 2026 оқу жылына арналған спорттық-бұқаралық, сауықтыру іс-шаралараның перспективалық күнтізбелік жоспарына өзгерістер ( іс шара өту мерзімі және орнына) енгізілуі мүмкін» деген мәтін міндетті түрде жазылады. 
Мысалы: Халықаралық турнир наурыз айына қойылған болса , ол турнир іс жүзінде жарысқа аз уақыт қалғанда мамыр немесе желтоқсан айына және өтетін орны да ауысып кетуі әбден мүмкін. Ал оқу-жаттығу жиындарына келер болсақ өтетін орны мен күні тіпті сол іс-шара алдында шешіледі. 
Алайда аталған іс-шаралар күнтізбелік жоспарда басқа айда «белгіленуі бойынша» деген мерзіммен тұрады. Мұндай жағдайлар өте көп болуына байланысты біз жыл басында бекітілген жоспарға өзгеріс енгізе алмаймыз.
Осыған орай, кейбір жағдайларда жоғары спорттық жетістіктерге жету, тәжірибе алмасу, спорттық форманы жоғалтпау мақсатында арнайы шақырту қағаздары мен жарыс ережелеріне сәйкес және жаттықтырушылардың баяндау хаты негізінде іс-шаралар мен іссапарларға жіберуге тиіспіз. 
Жоғарыда аталған іс шараларға келер болсақ: 2026 жылғы 29 қаңтардағы №13 ж/қ бұйрығымен дзюдо спорт түрінен 10 спортшы 2026 жылғы 06-21 ақпан күндері Қызылорда қаласына республикалық турнирге сапалы дайындалу және тәжірибе алмасу мақсатында іссапарға жіберілген. Негіздеме: дзюдо спорт түрінің жаттықтырушысы Е.Тлешбековтің баяндаухаты және 
«Қызылорда облысының дзюдо федерациясы» қоғамдық бірлестігінің президенті С.Мұстафаның 29.01.2026 жылдағы № 155 хаты.
2026 жылғы 15 ақпандағы № 23 ж/қ бұйрығымен дзюдо спорт түрінен 3 спортшы 2026 жылғы 16 ақпан – 08 наурыз күндері Астана қаласына Қазақстан Республикасының ұлттық құрама сапындағы спортшылармен тәжірибе алмасу мақсатында біріккен оқу-жаттығу жиынына іссапарға жіберілген. 
Негіздеме: дзюдо спорт түрінің жаттықтырушысы А.Мамбеткуловтың 05 ақпандағы баяндаухаты және Астана қаласының «дзюдо күресі федерациясы» қоғамдық бірлестігінің бас хатшысы Ж.Қоныспаевтың 15 ақпан 2026 жылдағы № 20 хаты.
2026 жылғы 15 ақпандағы № 24 ж/қ бұйрығымен бокс спорт түрінен 02-07 наурыз күндері аралығында Тараз қаласында өткен бокстан КСРО спорт шебері К.Омаровты еске алуға арналған халықаралық турнирге іссапарға жіберілген. Негіздеме: Қазақстан Республикасының Туризм және спорт министрлігі Спорт және дене шынықтыру істері комитеті төрағасы Р.Есеналинмен бекітіліп, Қазақстан Республикасы бокс федерациясы бас хатшысы М.Ақшалов, Жамбыл облысы әкімдігінің дене шынықтыру және спорт басқармасының басшысымен келісілген жарыс ережесі және бокс спорт түрінің жаттықтырушысы Н.Сейтбектің 13 ақпандағы баяндаухаты. 2026 жылғы 27 наурыздағы № 40 ж/қ бұйрығымен белбеу күресі спорт түрінен 3 спортшы 2026 жылғы 28 наурыз – 10 сәуір күндері Алматы облысы Жанашар ауылы спорттық даярлау орталығында Азия чемпионатына даярлау бойынша Қазақстан Республикасының ұлттық құрама сапындағы спортшылармен тәжірибе алмасу мақсатында біріккен оқу-жаттығу жиынына іссапарға жіберілген. Негіздеме: Белбеу спорт түрінің жаттықтырушысы А.Кулманбетовтың 23 наурыздағы баяндаухаты және Қазақстан Республикасының белбеу, алыш және басқа да ұлттық күрес спорт түрлерінің Ассоциациясының президенті Р.Валиевтің 13.03.2026 жылдағы № 12 хаты.
Басқармамен алдағы уақытта тексеру іс-шараларын жүргізу арқылы, барлық қарамағындағы спорт мектептер мен спорттық клубтар бойынша бюджет қаражатын нысаналы және тиімді пайдалануына бақылауды күшейтуді, сондай ақ, мемлекеттік-жекешелік әріптестік (әрі қарай-МЖӘ) жобаларын іске асыру рәсімдері ашықтық, бәсекелестік және тең қолжетімділік қағидаттарына сай жүргізуге және барлық МЖӘ жобаларын міндетті түрде бірыңғай электрондық портал арқылы өткізу бойынша шаралар қабылданатын болады. Бұдан бөлек, басқармаға жаттықтырушылардың оқу-жаттығу жиындары мен халықаралық спорттық жарыстарға қатысуы туралы мәлімдемелері, сондай-ақ тиісті спорт федерацияларының хаттары белгіленген құжат айналымы тәртібімен тіркеліп және қаралып түскеннен соң ғана, іссапарға жіберу туралы бұйрықтардың әзірленіп, бекіту бойынша бақылауға алынды. Қазіргі уақытта, республикалық бірыңғай «e-Sport» ақпараттық платформасына қолжетімділік мүмкіндігі жоқ.Осы мәселе бойынша ҚР Туризм және спорт министрлігімен платформа жүйесінің қашан жұмыс жасайтыны туралы келісөздер жүргізілді, алайда қазіргі кезде нақты мерзімі белгісіз.
Сонымен қатар, жақын туыстардың, ерлі-зайыптылардың немесе жекжаттардың бiрге қызмет (жұмыс) iстеуiне жол бермеу бойынша, сонымен қатар, ұйымдарда жақын туыстардың тікелей бағыныстылықта жұмыс істеуіне байланысты мүдделер қақтығысының туындауына жол бермеу мақсатында тиісті шаралар қаралуда. 
Шымкент қаласының дене шынықтыру және спорт басқармасының (бұдан әрі - Басқарма) басшысы Жолдыкараев Қанат Жарылкапович қазіргі уақытта басқарма басшысының міндетін уақытша атқаруда.
Алдағы уақытта Қ.Жолдықараев басқарма басшысы лауазымына нақты тағайындалғанан соң, оның жақын туыстарымен өзіне қатысты Қазақстан Республикасының «Сыбайлас жемқорлыққа қарсы іс-қимыл туралы» Заңы және Қазақстан Республикасының Еңбек кодексі талаптарына сәйкес нақты шара қолданылатын болатын болады. 
Қазіргі таңда Басқармада сыбайлас жемқорлық құқық бұзушылыққа қарсы барлық қажетті шаралар қабылдануда және аталған мәселе Шымкент қаласы әкімдігінің қатаң бақылауында тұрғанын хабарлаймыз.
Осы орайда, Сіздерге Сыбайлас жемқорлық құқық бұзушылықтардың алдын алу мен тәуекелдерін жою бойынша жасап жатқан орасан зор еңбектеріңізге басқарма тарапынан алғысымызды білдіре отырып, алдағы уақытта өз құзыретіміздің шегінде бірлесіп жұмыс атқарамыз деген сенімдеміз.


Құрметпен!
Басқарма басшысының
орынбасары                                                                       Е. Дарменов

